**Sveučilište J.J. Strossmayera u Osijeku**

**Fakultet elektrotehnike, računarstva i informacijskih tehnologija Osijek**

**Kneza Trpimira 2b, 31000 Osijek**

**PRORAČUNSKA OBRAZLOŽENJA - Obrazloženje posebnog dijela izvještaja o izvršenju financijskog plana za 2024.g.**

1. **UVOD**

Fakultet elektrotehnike, računarstva i informacijskih tehnologija Osijek je jedna od sastavnica Sveučilišta Josipa Jurja Strossmayera u Osijeku koja ustrojava i izvodi sveučilišne studije te razvija nastavni, znanstveni i stručni rad u znanstvenom području tehničkih znanosti, znanstvena polja elektrotehnika i računarstvo.

Zadaća Fakultet elektrotehnike, računarstva i informacijskih tehnologija Osijek je provođenje znanstvenih, razvojnih i stručnih istraživanja iz područja elektrotehnike i računarstva te njima srodnih područja, na kojima se temelji preddiplomsko, diplomsko i poslijediplomsko obrazovanje koje fakultet izvodi pri čemu aktivno surađuje s akademskim i gospodarskim partnerima u domovini i inozemstvu. Fakultet elektrotehnike, računarstva i informacijskih tehnologija Osijek teži biti znanstveni i istraživački centar izvrsnosti iz polja računarstva i elektrotehnike u regiji u kojoj djeluje, pa i šire, s jasnim profilom usmjerenim na održivi razvoj provođenja kvalitetnog i učinkovitog obrazovanja koje se temelji na rezultatima učenja i koncepciji cjeloživotnog obrazovanja. Na ovaj način Fakultet elektrotehnike, računarstva i informacijskih tehnologija Osijek pokazuje svoju najvišu odgovornost prema razvoju visokog obrazovanja, istraživačkih karijera znanstvenika i provođenju znanstveno-istraživačkih projekata čime značajno doprinosi tranziciji svojeg neposrednog okruženja i šire u društvo znanja.

Pravilnik o polugodišnjem i godišnjem izvještaju o izvršenju proračuna i financijskog plana (NN 85/23 - Pravilnik) propisuje izradu Godišnjeg izvještaja o izvršenju financijskog plana a koji obvezno sadrži:

I. OPĆI DIO

SAŽETAK Računa prihoda i rashoda i Računa financiranja

A. Račun prihoda i rashoda

A.1. Izvještaj o prihodima i rashodima prema ekonomskoj klasifikaciji

A.2. Izvještaj o prihodima i rashodima prema izvorima financiranja

A.3. Izvještaj o rashodima prema funkcijskoj klasifikaciji

B. Račun financiranja

B.1. Izvještaj računa financiranja prema ekonomskoj klasifikaciji

B.2. Izvještaj računa financiranja prema izvorima financiranja

II. POSEBNI DIO

Izvještaj po programskoj klasifikaciji

III. OBRAZLOŽENJE

1. Obrazloženje općeg dijela izvještaja o izvršenju financijskog plana

2. Obrazloženje posebnog dijela izvještaja o izvršenju financijskog plana

IV. POSEBNI IZVJEŠTAJI

– izvještaj o zaduživanju na domaćem i stranom tržištu novca i kapitala (čl.47 Pravilnika),

– izvještaj o korištenju sredstava fondova Europske unije (čl.48 Pravilnika),

– izvještaj o danim zajmovima i potraživanjima po danim zajmovima (čl.49 Pravilnika) i

– izvještaj o stanju potraživanja i dospjelih obveza te o stanju potencijalnih obveza po osnovi sudskih sporova (čl.50 Pravilnika).

1. **Nastavna djelatnost**

* **OPIS PROGRAMA**

Studijski programi izvode se u skladu s Bolonjskom deklaracijom te se temelje na ishodima učenja koje studenti trebaju usvojiti u okviru opterećenja definiranog pomoću ECTS bodova (European credit transfer and accumulation system) pri čemu jedan ECTS bod odgovara 25 do 30 radnih sati, a opterećenje jedne godine studija iznosi 60 ECTS-a.

Za svaki predmet definirane su aktivnosti koje student treba uspješno izvršiti u svrhu polaganja ispita. Pritom je mogući raspon udjela pojedinačnih aktivnosti u ukupnoj ocjeni definiran dokumentom „*Okviri kriterija ocjenjivanja studenata*“. Također su Okvirima definirani minimalni pragovi za pojedinačne aktivnosti, mogućnosti naknadnog izvršavanja prvotno neuspješno odrađenih aktivnosti, kao i ostali opći uvjeti i kriteriji za uspješno izvršavanje pojedinačnih aktivnosti, a time i za polaganje ispita u cjelini.

Napredovanje kroz studij temelji se na ostvarenim ECTS bodovima što je detaljno opisano sveučilišnim Pravilnikom o studijima i studiranju.

Prioritet je osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

1. **Znanstvena djelatnost**

* **OPIS PROGRAMA**

Na Fakultetu elektrotehnike, računarstva i informacijskih tehnologija Osijek znanstvenici provode istraživanja u području elektroenergetike, informacijsko-komunikacijskih tehnologija, automatike, elektrostrojarstva, računalnog inženjerstva, programskog inženjerstva, računalnih znanosti i automobilskog računarstva. Zaposlenici Fakulteta u posljednjih pet godina su sudjelovali kao voditelji ili suradnici u 42 znanstveno-istraživačka i tehnologijska projekta, pri čemu je na 24 projekta Fakultet imao ulogu nositelja. Fakultet aktivno sudjeluje u pripremi i provedbi projekata koristeći različite izvore financiranja poput: Europski strukturni i investicijski fondovi (EFRR, ESF), Horizon, Interreg IPA programi prekogranične suradnje, Hrvatska zaklada za znanost (HRZZ), sredstva Sveučilišta Josipa Jurja Strossmayera u Osijeku, Hrvatske agencije za malo gospodarstvo, inovacije i investicije (HAMAG-BICRO). U tom je razdoblju objavljeno više od 759 znanstvenih i preglednih radova, od kojih 237 u časopisima indeksiranim u bazi Web of Science pri čemu prosječni čimbenik utjecaja radova i broj citata rastu iz godine u godinu što ukazuje na sve veću međunarodnu prepoznatljivost rezultata znanstvenih istraživanja na Fakultetu Fakultet elektrotehnike, računarstva i informacijskih tehnologija Osijek. Znanstveni rad se ogleda i u uspješnom vođenju studenata na doktorskom studiju. Fakultet izdaje međunarodni znanstveni časopis International Journal of Electrical and Computer Engineering Systems te je organizator IEEE konferencije International Conference on Smart Systems and Technologies (SST) i suorganizator znanstveno-stručnog međunarodnog skupa Organization and Technology of Maintenance (OTO), u kojima se objavljuju rezultati istraživanja iz teorije i primjene elektrotehnike, računarstva, računalnih znanosti, komunikacijsko-informacijskih tehnologija, elektrogenergetike kao i interdisciplinarnih područja.

U svrhu unaprjeđenja i boljeg povezivanja djelatnika različitih zavoda, na fakultetu je ustrojeno 10 istraživačkih grupa koje pokrivaju aktualna istraživačke teme iz područja elektrotehnike, računarstva i informacijsko-komunikacijskih tehnologija. Također, tijekom 2024.g. osnovan je i Centar za umjetnu inteligenciju s ciljem osnaživanja provedbe istraživanja na Fakultetu u ovom iznimno aktualnom području.

1. **Stručna djelatnost i suradnja s gospodarstvom**

* **OPIS PROGRAMA**

Stručna djelatnost Fakulteta elektrotehnike, računarstva i informacijskih tehnologija Osijek najvećim se dijelom odvija kroz suradnju s gospodarstvom. Osnovni oblici ove djelatnosti su izrade studija i tehničkih rješenja, mjerenja i proračuni te istraživanje i razvoj na područjima elektroenergetike, elektrostrojarstva, automatike, komunikacija i računarstva, ali i obrazovanje djelatnika pojedinih gospodarskih subjekata kroz stručne seminare, radionice i nastavu na različitim poslijediplomskim i specijalističkim studijima. Kroz ovu suradnju s gospodarstvom djelatnici Fakulteta imaju mogućnost primijeniti znanja stečena kroz znanstveno-istraživački rad, a ujedno stječu veliko iskustvo o tehnologijama u primjeni i problemima s kojima se susreću njihovi korisnici, ali i o potrebama gospodarstva za novim tehnologijama i profilima stručnjaka s navedenih područja.

Sve ovo povratno djeluje na nastavni proces na Fakultetu elektrotehnike, računarstva i informacijskih tehnologija Osijek tako da podiže njegovu kvalitetu i omogućava bolje profiliranje njegovih studijskih programa. Ovo povratno djelovanje na nastavni proces dopunski je ojačano i činjenicom da je određeni broj stručnjaka iz gospodarstva aktivno uključen i u nastavni proces čime se studentima osigurava izravan transfer praktičnih znanja i iskustava s tehnologijama koje se koriste u praksi. Također, predstavnici gospodarstva uključeni su i u rad nekih od povjerenstava fakulteta u kojima svojim prijedlozima sudjeluju u unaprjeđenju studijskih programa koji se izvode na fakultetu. Praktična znanja i iskustva studenti diplomskih i stručnih studijskih programa neposredno stječu kroz obavljanje stručne prakse u gospodarstvu kao i kroz izradu diplomskih i završnih radova u suradnji s gospodarskim partnerima.

U pogledu stručne djelatnosti Fakulteta veliko značenje imaju ustrojeni i akreditirani laboratoriji za ispitivanje niskofrekvencijskih i visokofrekvencijskih elektromagnetskih polja: laboratorij za elektromagnetsku kompatibilnost te laboratorij za VF mjerenja. Također, potrebno je istaknuti da je trenutno na Fakultete zaposleno troje mladih istraživača (u zvanju asistenta) koji provode svoj istraživački rad te su financirani u suradnji Fakulteta i inozemnog gospodarskog subjekta.

1. **Međunarodna suradnja**

* **OPIS PROGRAMA**

Međunarodna suradnja Fakulteta elektrotehnike, računarstva i informacijskih tehnologija Osijek od strateškog je značaja za znanstveno-istraživačku, nastavnu i stručnu djelatnost. Provodi se kroz međunarodne projekte, projekte s međunarodnim financiranjem te međunarodne projekte i programe mobilnosti. U aktivnostima vezanima za međunarodne projekte i projekte s međunarodnim financiranjem sudjeluju znanstvenici i suradnici te nastavno i nenastavno osoblje, a u programima mobilnosti, najčešće Erasmus/ Erasmus+ i IAESTE uz navedene skupine zaposlenika, studenti svih razina studiranja i studijskih programa. Fakultet elektrotehnike, računarstva i informacijskih tehnologija Osijek ima suradnju s nekoliko desetaka inozemnih institucija. U cilju osiguravanja preduvjeta za razvoj međunarodne suradnje Fakultet je 2013. godine osnovao Ured za međunarodnu suradnju, znanstvene i stručne projekte (u daljnjem tekstu: Ured za međunarodnu suradnju) koji u suradnji s prodekanima, dekanom i službama Fakulteta obavlja niz uspostavnih, informativnih, pripremnih, provedbenih, analitičkih i administrativnih aktivnosti. Radi uspješnijeg praćenja prijave i provedbe međunarodnih i domaćih projekata te praćenja odlazne i dolazne mobilnosti studenata, nastavnog i nenastavnog osoblja definirane su odgovarajuće procedure i obrasci.

1. **Sustav osiguravanja kvalitete**

Sustavom osiguravanja kvalitete visokog obrazovanja, koji je najprije implementiran u nastavnu djelatnost Fakulteta, a zatim i u znanstveno-istraživačku djelatnost, nastoje se obuhvatiti sve djelatnosti Fakulteta pa tako i stručnu i administrativne djelatnosti. Ured za kvalitetu svoj rad koordinira s Centrom za unaprjeđenje i osiguranje kvalitete visokog obrazovanja Sveučilišta Josipa Jurja Strossmayera u Osijeku. Povjerenstvo za kvalitetu djeluje usklađeno s Uredom za kvalitetu te s njime dijeli odgovornost za unaprjeđenje i osiguranje kvalitete. Povjerenstvo izrađuje godišnji plan aktivnosti te ga istekom akademske godine vrednuje i izvješće podnosi Fakultetskom vijeću. Dokumenti vezani uz sustav kvalitete kao i ostali dokumenti vezani uz rad Povjerenstva dostupni su na internetskim stranicama kvalitete, <https://www.ferit.unios.hr/fakultet/kvaliteta>.

**Zakonske i druge pravne osnove –** ZAKONSKE I DRUGE PODLOGE NA KOJIMA SE ZASNIVAJU PROGRAMI

**-** Zakon o znanstvenoj djelatnosti i visokom obrazovanju

**-** Strategija obrazovanja, znanosti i tehnologije RH

- Strategija Sveučilišta Josipa Jurja Strossmayera u Osijeku 2021. – 2030.

- Strategija razvoja FERIT-a 2021. – 2025.

- Ugovoru o punoj subvenciji participacije redovitih studenata u troškovima studija

- Ugovoru o namjenskom institucionalnom financiranju znanstvene djelatnosti

- Studije FERIT I OSIJEK 2026. Potrebe tržišta rada u području elektrotehnike, računarstva i informacijskih tehnologija u razdoblju 2022.-2026.

**CILJEVI PROVEDBE PROGRAMA U RAZDOBLJU 2024. – 2026. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1.**

Osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

**OBRAZLOŽENJE CILJA**

Ciljevi koji su definirani u svrhu ostvarenja misije i vizije Fakulteta su:

- uskladiti broj i profil studijskih programa s društvenim i gospodarskim potrebama

- prilagoditi sadržaje studijskih programa jasno definiranim ishodima učenja

- osigurati povezanost tržišta rada i visokog obrazovanja

- osigurati primjerene prostorne standarde i opremljenost

- unaprijediti informacijsko-komunikacijsku infrastrukturu

- povećati dolaznu i odlaznu mobilnost studenata i nastavnika

- poticati uvođenje nastave na stranim jezicima

- poticati formiranje združenih studija s eminentnim europskim i svjetskim visokim učilištima.

Prioritet je osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

**POKAZATELJI UČINKA**

* Usvojene izmjene studijskih programa, anketa o usvojenosti predviđenih ishoda učenja i utrošenim radnim satima u usporedbi s ECTS-ima predmeta
* Sveučilišna studentska anketa
* Iznos financijskih sredstava uloženih u razvoj nastavnih laboratorija i informatičku strukturu
* Površina predavaonica, nastavnih laboratorija i računalnih učionica u odnosu na ukupan broj studenata
* Broj izrađenih diplomskih i završnih radova u suradnji s gospodarstvom
* Broj odrađenih studentskih projekata u suradnji s gospodarstvom
* Broj radova objavljenih u koautorstvu sa studentima
* Broj i vrsta novih informacijskih sustava
* Broj novih sveučilišnih udžbenika i priručnika autora djelatnika Fakulteta objavljenih u prethodnoj akademskoj godini u okviru izdavačke djelatnosti Fakulteta
* Međunarodna mobilnost studenata dolazna i odlazna
* Mobilnost studenata unutar RH dolazna i odlazna
* Broj nabavljenih nastavnih pomagala za specifične potrebe studenata s invaliditetom u odnosu na broj studenata s invaliditetom

**Tablica 1.: Prikaz financijskih pokazatelja za cilj 1**

|  |  |  |  |  |
| --- | --- | --- | --- | --- |
| Pokazatelji | jedinica | Polazna vrijednost  Plan 2024 | Izvor podataka | Ostvarena vrijednost 2024. |
| Iznos financijskih sredstava uloženih u razvoj nastavnih laboratorija i informatičku strukturu | Novčani iznos EUR | 466.500,00 | Plan 2024 | 174.092,62 |
| Nagrađivanje studenata | Novčani iznos EUR | 20.000,00,00 | Plan 2024 | 14.950,00 |

**CILJ 2.**

Povećanje kvalitete i međunarodne prepoznatljivosti znanstveno-istraživačkog rada te prijenos novih znanstvenih ideja i suvremenih tehnologija u hrvatsko gospodarstvo.

**OBRAZLOŽENJE CILJA**

Znanstvena djelatnost je osnova i preduvjet za kvalitetno visoko obrazovanje i zasniva se na nedjeljivosti sveučilišnog nastavnog rada i znanstvenog istraživanja. Strateški cilj i zadaci znanstvene djelatnosti u skladu su s misijom i vizijom Fakulteta, Strategijom razvoja Europske unije – Europe 2020, Europskim okvirnim programom istraživanja i inovacija Obzor, Strategijom obrazovanja, znanosti i tehnologije Republike Hrvatske te sa Strategijom Sveučilišta J. J. Strossmayera u Osijeku.

Povećanje kvalitete istraživanja će se provoditi kroz poticanje objavljivanja znanstvenih radova u časopisima koji su indeksirani u bazi Web of Science (WoS), a posebno u časopisima koji prema čimbeniku odjeka pripadaju u Q1 i Q2 kategoriju te kroz poticanje prijava znanstvenih projekata, a posebno kompetitivnih te osiguranje institucijske podrške za prijavu i provedbu projekata.

Jačanje međunarodne mreže suradničkih institucija i međunarodne prepoznatljivosti istraživačkih grupa provodit će se kroz aktivnosti poticanja suradnje sa znanstvenicima na međunarodnim institucijama (zajednički projekti, mobilnost znanstvenika u cilju istraživanja, zajedničko objavljivanje radova), unaprjeđenjem kvalitete informacija na engleskom jeziku, poticanjem među zavodske i među institucijske suradnje te povećanje vidljivosti znanstvenog rada istraživačkih grupa i organizacijom međunarodnih znanstvenih skupova, radionica i sličnih aktivnosti.

Za postizanje navedenog cilja provodi će se također i sljedeći zadatci:

* Jačanje suradnje s gospodarstvom, javnim sektorom, lokalnom i regionalnom samoupravom.
* Prijenos znanja i tehnologija, komercijalizacija rezultata istraživanja i zaštita intelektualnog vlasništva.
* Povećanje broja znanstvenika i jačanje njihovih kompetencija.
* Poboljšanje znanstveno-istraživačke infrastrukture i podizanje kvalitete upravljanja resursima i administrativne podrške.
* Unaprjeđenje kvalitete i međunarodne prepoznatljivosti poslijediplomskih doktorskih studija.

Svi navedeni i drugi zadatci su pobliže opisani u Strategiji razvoja [Strategija razvoja Fakulteta elektrotehnika, računarstva i informacijskih tehnologija Osijek 2021. – 2025.](https://www.ferit.unios.hr/fakultet/dokumenti-za-fakultet#dokument-strategija-razvoja-ferit-a-2021---2025pdf)

U 2024.g. planirani su prihodi i rashodi za projekte Hrvatske zaklade za znanost (izvor 52) u ukupnom iznosu od 176.549,00 EUR u skladu sa budžetom projekata, a dinamikom provedbe projekta ostvareno je 230.035,37 EUR prihoda koji su utrošeni na provedbu navedenih projekata.

Ostatak ostvarenih prihoda za 2024.g. s izvora 52 obuhvaća projekt National Competence Centres in the Framework of EuroHPC (EUROCC) - konzorcijski sporazum o suradnji (EuroHPC) na projektu stvaranja nacionalnih centara kompetencije, UZI-2020-IoT-Polje: Ekosustav umreženih uređaja i usluga za Internet stvari s primjenom u poljoprivredi), Erasmus+ Intelligent Methods for Structures, Elements and Materials - IM4StEM, NPOO Uspostava novog neovisnog provjeravatelja u okviru FERIT-a, Provođenje vrhunskih graničnih istraživanja o područjima znanosti o podacima i kooperativnim sustavima i jačanje kapaciteta znanst. Centra izvrs. u navedenim područjima, USBSE-Umreženi stacionarni baterijski spremnici energije, Napredne metode i tehnologije u znanosti o podatcima i kooperativnim sustavima (DATACROSS) u ukupnom iznosu 256.722,33 EUR. Ostatak prihoda na izvoru 52 je su pomoći MZOM za organizaciju znanstvene konferencije, časopis IJECES, popularizacija znanosti, međunarodne članarine, za održavanje LABUS-a, održavanje nastave u Mostaru i ERASMUS mobilnost. Na poziciji 563 je u 2024.g. ostvaren podprojekt Razvoj ekspertnog sustava za upravljanje proizvodnjom i preradom prehrambenih proizvoda također prema dinamici utvrđenoj u proračunu projekta. Dio rashoda na izvoru 563 su rashodi redovnog poslovanja koji su knjiženi na toj poziciji zbog iznosa koji su refundirani a trošili su se kao pred financiranje sa izvora 43.

Ostvareni su prihodi u iznosu 159.562,50 EUR i rashodi u iznosu 1.600,03 EUR za projekt Stvaranje sinergije u proširenim zemljama na temu upravljanja niskonaponskom mrežom - SYNGRID HORIZON na izvoru 51 prema dinamici i budžetu projekta te su na istom izvoru za projekt LivingLAB greenStudio 1.0 ostvareni prihodi u iznosu 25.262,83 EUR i rashodi u iznosu od 26.337,61 EUR.

Na izvoru 581 Mehanizma za oporavak i otpornost su prihodi i rashodi za projekti: EnvioDev - mobilni IoT uređaj za praćenje parametara okoliša urbanih područja u stvarnom vremenu-NPOO.C3.2.R3-I1.02.0008.

**POKAZETELJI UČINKA**

* Broj radova objavljenih u časopisima indeksiranim u WoS-u u prethodnoj kalendarskoj godini, ukupan broj citata radova koji su indeksirani u WoS-u
* Organizacija međunarodnih znanstvenih skupova, radionica i sličnih aktivnosti
* Broj ugovorenih znanstveno-istraživačkih i razvojnih projekata u suradnji s gospodarstvom, javnim sektorom i/ili jedinicama lokalne i regionalne samouprave
* Broj doktoranada iz gospodarstva/ ukupan broj doktoranada
* Broj projekata s primjenom istraživanja u gospodarstvu
* Broj prijavljenih patenata
* Broj djelatnika u znanstvenim zvanjima, broj mladih istraživača
* Broj znanstvenih i stručnih predavanja organiziranih na Fakultetu
* Broj znanstveno-istraživačkih laboratorija
* Vrijednost novonabavljene znanstvene opreme i sredstava za održavanje postojeće
* Baza podataka o znanstvenoj opremi dostupna putem intraneta

**Tablica 2.: Prikaz financijskih pokazatelja za cilj 2**

|  |  |  |  |  |
| --- | --- | --- | --- | --- |
| Pokazatelji | Jedinica | Polazna vrijednost | Izvor podataka | Ostvarena vrijednost 2024. |
| Vrijednost novonabavljene znanstvene opreme sa projekata | Novčani iznos u EUR | 188.500,00 | Plan 2024 | 77.858,44 |
| Održavanje postojeće znanstvene opreme | Novčani iznos u EUR | 58.000,00 | Plan 2024 | 55.618,13 |
| Sudjelovanje na međunarodnim konferencijama | Novčani iznos u EUR | 32.000,00 | Plan 2024 | 61451,46 |
| Knjige i druga literatura | Novčani iznos u EUR | 5.000,00 | Plan 2024 | 5.081,33 |

**CILJ 3.**

Unaprjeđenje poslovanja Fakulteta, uvjeta za stručnu djelatnost i infrastrukture koja će omogućiti dugoročan razvoj Fakulteta te sustavno unaprjeđivanje i razvoj sustava za osiguravanje kvalitete u svim područjima djelatnosti Fakulteta.

**OBRAZLOŽENJE CILJA**

Analiza je pokazala da postojeće zgrade u kojima je smješten Fakultet dugoročno ne mogu osigurati zadovoljavajući razvoj Fakulteta, kvalitetnu organizaciju, učinkovito korištenje resursa te niske troškove održavanja infrastrukture. Stoga je odlučeno da se pristupi izgradnji nove zgrade Fakulteta u okviru sveučilišnog kampusa.

Zadaci kroz koje će se ostvariti postavljeni cilj su:

- unaprjeđenje poslovanja i stručne djelatnosti Fakulteta kroz uspostavljanje jasnih procedura i postupaka u svim aspektima poslovanja, unaprjeđenje podrške stručnoj djelatnosti, usavršavanje djelatnika zajedničkih službi Fakulteta, informatizacija poslovanja Fakulteta u području rada zajedničkih službi i unaprjeđivanje suradnje s gospodarstvom.

- unaprjeđenje prostorne infrastrukture Fakulteta kroz izradu projekata za novu zgradu te ishođenje neophodne dokumentacije, osiguravanje izvora financiranja za izgradnju nove zgrade i izgradnja nove zgrade Fakulteta, povećanje energetske učinkovitosti postojećih zgrada i njihova prilagodba novim potrebama, te kroz učinkovitije korištenje energije i poboljšanje ekoloških standarda Fakulteta

- jačanje sustava osiguravanja kvalitete kroz analizu provedbe strateških ciljeva te, prema potrebi, definiranje mjera za poboljšanje provedbe u skladu s rezultatima analize, te provođenje aktivnosti u skladu s priručnikom za unaprjeđenje i osiguranje kvalitete visokog obrazovanja i sustavno provođenje edukacije i usavršavanja zaposlenika Fakulteta.

**Tablica 3.: Prikaz pokazatelja rezultata**

|  |  |  |  |  |  |
| --- | --- | --- | --- | --- | --- |
| **Pokazatelji rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost izmjene i dopune za 2024.** |
| Izrađeno idejno rješenje i studija izvodljivosti | Dokumentacija potrebna za izgradnju nove zgrade FERIT | Broj | 0 | Povjerenstvo | 1 |
| Izrađeni idejni, glavni i izvedbeni projekt za novu zgradu | Dokumentacija potrebna za izgradnju nove zgrade FERIT | Broj | 0 | Povjerenstvo | 1 |
| Dobivena građevinska dozvola za novu zgradu fakulteta | Dokumentacija potrebna za izgradnju nove zgrade FERIT | Broj | 0 | Povjerenstvo | 1 |
| Imenovane osobe za gospodarenje energijom i otpadom | Praćenje potrošnje energenata,  analiza potrošnje energenata i odluke o uvođenju poboljšanja,  primijenjeni obnovljivi izvori energije, uvedene mjere za zaštitu okoliša | Broj | 1 | Arhiva FERIT | 1 |
| Anketa o zadovoljstvu djelatnika fakulteta radom zajedničkih službi | Pokazatelj potrebe za usavršavanjem | Broj | 0 | Ured za kvalitetu | 1 |
| Uspostavljanje jedinstvene evidencije stručnih poslova i projekata te praćenje pripadnih aktivnosti i troškova | Pokazatelj učinkovitijeg praćenja stručnih projekata u cijelosti | Broj | 1 | Administrativna tajnica za stručne projekte, Arhiva FERIT | 1 |
| Broj usavršavanih djelatnika | Usavršavanje djelatnika zajedničkih službi Fakulteta | Broj | 10 | Ured za kvalitetu | 10 |
| Broj mobilnosti nenastavnog osoblja | Usavršavanje djelatnika zajedničkih službi Fakulteta | Broj | 8 | Ured za međunarodnu suradnju | 8 |
| Broj realiziranih stručnih poslova | Unaprjeđivanje suradnje s gospodarstvom | Broj | 15 | Administrativna tajnica za stručne projekte, Arhiva FERIT | 15 |
| Broj realiziranih programa cjeloživotnog obrazovanja | Unaprjeđivanje suradnje s gospodarstvom | Broj | 1 | Administrativna tajnica za stručne projekte, Arhiva FERIT | 0 |

**Tablica 4.: Prikaz pokazatelja**

|  |  |  |  |  |
| --- | --- | --- | --- | --- |
| **Pokazatelji** | **Jedinica** | **Polazna vrijednost plan 2024** | **Izvor podataka** | **Ostvarena vrijednost za 2024.** |
| Prihodi stručnih projekata s gospodarstvom | Novčani iznos u EUR | 150.000,00 | PLAN 2024 | 102.374,94 |
| Prihodi cjeloživotnog obrazovanja | Novčani iznos u EUR | 35.000,00 | PLAN 2024 | 0,00 |
| Trošak usavršavanja djelatnika | Novčani iznos u EUR | 40.000,00 | PLAN 2024 | 33.906,79 |

Ukupno ostvareni prihodi u 2024. godini iznose 8.950.198,76 EUR. Donos sredstava iz 2024.g. iznosi 639.999,36 EUR. Donos prihoda za posebne namjene u 2024.g. godini iznosi 144.340,00 EUR i odnosi se na prihode od školarina koji su se koristili za troškove redovnog poslovanja u 2024.g. Odnos prihoda za posebne namjene u 2025.g. iznosi 382.436,96 EUR i odnosi se na školarine. Donos prihoda na ostalim pomoćima iznosi 195.429,40 EUR i odnosi se na prihode projekata sukladno planiranoj dinamici njihove potrošnje. Također odnos prihoda na ostalim pomoćima u 2025.g. se odnose na prihode projekta koji se prenose zbog dinamike potrošnje po planu projekta i prihode za projekte koji su pred financirani iz drugih izvora i iznosi 279.881,97 EUR.

Vlastiti prihodi na izvoru 31 imaju donos prihoda u 2024.g. u iznosu od 105.374,00 EUR koji se odnosi na prihod od iznajmljivanja, sponzorstva, pružanja usluga i sponzorstva, a odnos u 2025.g. iznosi 146.270,72 EUR.

Donos u 2024.g. koji iznosi od 78.458,01 EUR i odnos u 2025.g. u iznosu od 106.115,16 EUR prihoda na izvoru 563 se odnosi na sredstva projekta koja se troše prema utvrđenoj dinamici projekta financiranih iz Europskog fonda za regionalni razvoj IRI-Gauss-2020-Razvoj ekspertnog sustava za upravljanje proizvodnjom i preradom prehrambenih proizvoda. Donos na izvoru 61 ostvaren je na temelju dinamike provedbe IRI projekta u 2024. i iznosi 102.867,95 EUR, a odnos u 2025.g. iznosi 89.975,30 EUR.

U 2024.g. ostvaren je i povrat sredstava od strane Ministarstva znanosti, obrazovanja i mladih a temeljem zamolbe KLASA: 402-01/24-01/00002, URBROJ: 2158-80-11-24-18 u iznosu od 562.870,21 knjižen na 67121 i predstavlja refundaciju vlastitih sredstava koja su utrošena u 2023.g. za izradu projektno-tehničke dokumentacije za potrebe Znanstveno-istraživačkog centra elektrotehnike i računarstva u Osijeku, plaćanje komunalnog doprinosa Gradu Osijeku i plaćanje priključka za elektroenergetsku mrežu HEP – Operatoru distribucijskog sustava d.o.o. S obzirom je povrat sredstava uplaćen od strane MZOM 31.12.2024.g. prenesen je za trošenje u 2025.g. kao odnos u iznosu od 472.736,46 EUR.

Struktura izvršenih prihoda za 2024. godinu je sljedeća :

1. Prihodi iz proračuna 6.940.829,99 77%
2. Vlastiti prihodi 455.147,29 5%
3. Vlastiti namjenski prihodi 642.940,79 7%
4. Pomoći, EU sredstva, donacije 911.280,69 11%

Ukupni prihodi 8.950.198,76 100%

+ Donos iz 2023.g. 639.999,36

Odnos neutrošenih prihoda u 2025 godinu iznosi 1.803.163,00 EUR.

Izvršeni rashodi sadrže rashode za zaposlene (plaće, jubilarne nagrade, božićnice, regres, pomoći i ostalo), materijalne rashode (rashode za službena putovanja, energiju, komunalne usluge, reprezentaciju, intelektualne usluge, uredski materijal, sitan inventar i ostalo), rashode za kapitalne investicije i ostale rashode (financijske rashode, stipendije, pomoći, studentski zbor i ostalo).

Rashodi financirani prihodima ostvarenim prema Ugovoru o punoj subvenciji participacije redovitih studenata u troškovima studija u akademskoj god. 2023./2024. su izvršeni za:

* pokrivanje dijela troškova koji nastaju zbog provedbe studijskih programa i ostvarivanje ishoda učenja, uključivo i sve administrativne i potporne djelatnosti koje fakultet organizira s ciljem poboljšanja procesa učenja, povećanja završnosti i zapošljivosti te pristupa visokom obrazovanju
* postizanje općih strateških razvojnih ciljeva i provedbu akcijskih planova fakulteta za koje su indikatori, ciljevi i zadatci utvrđeni u strategiji razvoja fakulteta 2021 – 2025 g.
* stipendiranje i nagrađivanje studenata
* plaćanje rada iznad norme i vanjske suradnje

Rashodi financirani prihodima ostvarenim prema Ugovoru o namjenskom institucionalnom financiranju znanstvene djelatnosti u 2024.g. su utrošeni za:

* nabavku knjiga i druge stručne literature
* nabavku opreme za znanstvene laboratorije
* stručno usavršavanje
* članarine
* službena putovanja

Rashodi za redovnu djelatnost fakulteta (izvor 11) iz proračuna izvršeni su na skupini računa:

* 31 Rashodi za zaposlene (Plaće, doprinosi i ostali rashodi za zaposlene)
* 32 Materijalni rashodi (naknada za prijevoz, zdravstvene usluge i pristojbe i naknade)

Ukupno izvršeni rashodi za 2024. godinu, iznose 7.787.034,82 kuna, odnosno svi rashodi i izdaci pokriveni su prihodima, primicima i donosom sredstava iz prethodne godine. Struktura je sljedeća:

1. Rashodi za zaposlene 6.277.682,79 81%
2. Materijal. rashodi 1.275.698,18 16%
3. Ostali rashodi (Financijski, stipendije) 126.890,34 2%
4. Nabava nefinancijske imovine 106.763,51 1%

Ukupni rashodi 7.787.034,82 100%

U Osijeku, 18.03.2025.g.

Voditelj Ureda za računovodstveno-financijske poslove

Mirta Hanzer

Dekan

Prof.dr.sc.Tomislav Matić